`பால் டேம்பரிங்' பிரச்னை சீரியஸான மறுநாள், கிரிக்கெட் ஆஸ்திரேலியாவின் தலைமை நிர்வாகி ஜேம்ஸ் சதர்லேண்ட் தென்னாப்பிரிக்கா சென்றுவிட்டார். விசாரணை விசாரணையாக நடைபெற்றது. போட்டிக்குப் பின்பு நடந்த பிரஸ் மீட்டில் ஸ்மித், பேங்க்ராஃப்ட் சொன்ன விஷயங்களும் பொய் எனத் தெரிந்தது. சதர்லேண்ட் செய்த விசாரணையின்போது மூவரும் அதுவரை மறைத்திருந்த உண்மையைக் கூறினார்கள். அதன்பேரில், தண்டனை உறுதிசெய்யப்பட்டது. ஆனால், அதிலும் சில குழப்பங்கள். ஸ்மித், வார்னர் இருவருக்கும் 1 வருடம், பேங்க்ராஃப்ட் பெற்ற தடையோ 9 மாதம். ஸ்மித், பேங்க்ராஃப்ட் இரண்டு ஆண்டுகளுக்குப் பிறகு கேப்டன் பதவிக்குப் பரிசீலனை செய்யப்படலாம். ஆனால், வார்னர் இனி எப்போதும் தேசிய அணிக்குக் கேப்டன் இல்லை. ஏன் இப்படி மாறுபட்ட தண்டனை. காரணம் - அந்த விசாரணை.